Serchhip DC hovin NH 54 kawngpui laih meka harsatna thleng te chinfel dan tur sawiho,"1291/2024-2025 Dated Serchhip, the 24th July, 2024: Serchhip DC Pu Paul L.Khuma, Competent Authority for Land Acquisition (CALA) hovin vawiin khan Serchhip DC Meeting Hall-ah NH 54 kawngpui laih mek, tun furpui lo thlengin a tihchhiat leh hemi kaihhnawih harsatna thleng hrang hrang te sawiho a ni a.NHIDCL hotute leh an hnuaia contractor te kim takin an tel a ni. Meeting-ah hian NHIDCL hotute leh an hnuaia contractor te kim takin an tel a. Kawng laih avanga harsatna thleng hrang hrang - leimin te, tuihawk luankawr mumal lo te, retaining wall siam that ngai te, ruahpui leh leiminin a tihchhiat kawng siam that chungchang te sawiin, hmalak zel dan tur an rel a. DC Pu Paul L Khuma chuan thawhhona tha tak an neih zel a tul thu sawiin, mipui mimirin kawng laih avanga harsatna an tawh te sutkian pui tur leh an in leh lo te him taka an luah zuizel theih nan theihtawpa hma lak pui turin a sawm a ni. NHIDCL hotute leh an hnuaia contractor te pawhin an theih ang anga hma an lak chhunzawm tur thu meeting ah hian an sawi a. July ni 29, 2024 hian District Administration official te, NHIDCL aiawh te, contractor te, village council te leh a kaihhnawih chhungkua te nen a hmunah enho ni se, tiin an rel. Chhiahtlang, Chhingchhip, Bungtlang, Baktawng, Keitum leh Serchhip by-pass te vawiin meeting ah hian thlurbing niin harsatna tuartuten complain an thehluh 39 ngaihtuah ho a ni. Attachment Loading attachment...",Dated: 24 th Jul 24 3:20 PM,https://dipr.mizoram.gov.in/post/serchhip-dc-hovin-nh-54-kawngpui-laih-meka-harsatna-thleng-te-chinfel-dan-tur-sawiho